वास्तव में हम ऐसा नहीं कर पाते. सत्ता को चुनौती देने का समय आता है तो हम पीछे हो जाते हैं. कुछ नये शोध यह राज़ खोलते हैं कि हमारा मस्तिष्क ऐसा क्यों करता है. दूसरे शब्दों में कहें तो मुश्किल हालात में ऐसा करने में असफल क्यों हो जाता है. यही शोध हमें यह भी बताते हैं कि हम मुश्किल हालात में भी कैसे दृढ़ बने रह सकते हैं और जब ज़रूरत हो तो अपनी बात पर कैसे अडिग रह सकते हैं.

नीदरलैंड्स इंस्टीट्यूट ऑफ़ न्यूरोसाइंस की सोशल न्यूरोलॉजिस्ट एमिली कैस्पर ने कुछ प्रयोग किए. 

बिजली के झटकों वाला प्रयोग

कैस्पर ने प्रतिभागियों के एक समूह को एक-दूसरे को बिजली के झटके देने को कहा. 1960 के दशक में स्टैनली मिलग्राम ने भी ऐसे कुछ प्रयोग किए थे, लेकिन कैस्पर के प्रयोग नैतिक और वैज्ञानिक रूप से अलग थे.

कैस्पर ने प्रतिभागियों से कहा कि वे अपने साथी को बिजली के झटके दें जिसके बदले उनको कुछ पैसे मिलेंगे. एक-एक प्रतिभागी को 60 बार बिजली के झटके देने का मौका दिया गया. लगभग आधी बार प्रतिभागियों ने ऐसा नहीं किया. 5 से 10 फ़ीसदी प्रतिभागियों ने हर बार अपने साथी को झटका देने का आदेश मानने से इंकार कर दिया.

अगली बार कैस्पर वहीं खड़ी हो गईं और उन्होंने प्रतिभागियों से बिजली के झटके देने की क्रिया दोहराने को कहा. 

इस बार उन प्रतिभागियों ने भी अपने साथियों को झटके लगाने शुरू किए जिन्होंने पहले एक बार भी झटका नहीं लगाया था.

इलेक्ट्रोइन्सेफ़ेलोग्राम (ईईजी) स्कैन से पता चला कि कैस्पर जब झटके लगाने का आदेश दे रही थीं, प्रतिभागियों के दिमाग़ की हलचल बदल रही थी. उनका दिमाग़ उस व्यक्ति की प्रतिक्रिया को पढ़ने-समझने में सक्षम नहीं हो पा रहा था, जिसे झटके लग रहे थे. अपनी क्रिया पर उनका नियंत्रण और उसके प्रति उनकी ज़िम्मेदारी ख़त्म हो जा रही थी. 

कैस्पर कहती हैं, "मैंने 450 प्रतिभागियों पर यह परीक्षण किया और अब तक केवल तीन लोगों ने आदेश मानने से इंकार किया." सवाल है कि ये लोग दूसरों से अलग कैसे हैं?

चोटिल या बीमार मस्तिष्क के रोगियों पर हुए अध्ययन से इसे समझने में थोड़ी मदद मिलती है. जिन लोगों के दिमाग़ के सबसे अगले और बाहरी हिस्से- प्रीफ्रंटल कोर्टेक्स में क्षति थी, वे आम लोगों के मुकाबले आदेशों को मानने में ज़्यादा तत्पर थे. 

अमरीका में हैमलीन यूनिवर्सिटी के कॉलेज ऑफ़ लिबरल आर्ट्स में मनोविज्ञान के असिस्टेंट प्रोफ़ेसर एरिक एस्प कहते हैं, "वे... \n\nउपरोक्त लेख के लिए मुझे एक अच्छा शीर्षक दें।
सत्ता को चुनौती देने से पीछे क्यों हट जाते हैं हम